Евтим Евтимов
Който я обича

chitanka.info

Счупено е нещо помежду ни

като кон,

пречупил крак на двора,

като кон,

останал без опора.

Той не може да препуска смело.

Аз от старите планинци зная,

че конярят сам ще го застреля,

нито да се мъчи той докрая,

нито другите да страдат.

Счупена е нежна,

земна радост

и не може повече да свети,

и не може като кон да тича.

Ето два готови пистолета.

Който я убие,

той обича.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.